**Henri Knuutinen** (s. 27. joulukuuta 1997 Kiuruvesi) on suomalainen jääkiekkoilija, joka pelaa Mestis-joukkue Iisalmen Peli-Karhuissa. Hän on pelipaikaltaan vasen laitahyökkääjä, mutta Knuutinen osaa pelata myös keskushyökkääjänä. Häntä on luonnehduttu pelityyliltään voimahyökkääjäksi.

Ura
---

### Seuraura

Knuutinen on Kiuruveden Kiekko -81:n kasvatti. Hän siirtyi 15-vuotiaana Iisalmen Peli-Karhujen B-nuoriin kaudeksi 2013–2014, mutta B-nuorten Suomi-sarjan karsintojen jälkeen Knuutinen siirtyi kuitenkin kesken kauden Kalevan Pallon B2-nuoriin. Kaudella 2015–2016 hän voitti seuran A-nuorten sisäisen tehotilaston lukemalla +20, kuten myös pudotuspeleissä lukemalla +7. Knuutinen voitti kauden päätteeksi A-nuorten SM-pronssia. Juniori-KalPa ry:n omissa kauden päättäjäisissä hänet palkittiin A-nuorten joukkueesta Vuoden tulokkaana sekä Tiukan taistelijan Hannes Maljalla.

Elokuussa 2016 Knuutinen teki KalPan kanssa vuoden mittaisen SM-liigasopimuksen. Hän pelasi ensimmäisen miesten pääsarjaottelunsa vain 18-vuotiaana Mestarien liigassa 20. elokuuta 2016 ruotsalaista Skellefteå AIK:ta vastaan. Knuutinen merkittiin KalPan 13. hyökkääjäksi. SM-liigadebyyttinsä hän teki 12. marraskuuta 2016 Helsingin IFK:ta vastaan. Knuutinen merkittiin KalPan nelosketjun oikeaan laitaan Eetu Luostarisen ja Topi Piipposen viereen. Hän sai ottelussa jääaikaa 6.27 minuuttia. Liigauransa avausmaalin Knuutinen teki 31. tammikuuta 2017 myös Helsingin IFK:ta vastaan. Sami Simonen valitsi hänet ottelun Alumnien tähtien kolmostähdeksi. Kaikkiaan Knuutinen pelasi kauden 2016–2017 aikana SM-liigassa 22 runkosarja- ja neljä playoff-ottelua tehopistein 1+1=2. Hän voitti kauden päätteeksi SM-hopeaa. Knuutinen pelasi suurimman osan kaudestaan kuitenkin KalPan A-nuorissa. Toukokuussa 2017 hän teki seuran kanssa kaksivuotisen jatkosopimuksen.

Kaudella 2017–2018 Knuutinen pelasi KalPassa kaksi SM-liigaottelua. Hän kärsi kauden aikana kuitenkin loukkaantumisista ja pelasi seuran A-nuorissakin vain 15 ottelua. Kaudella 2018–2019 Knuutinen pelasi KalPan SM-liigajoukkueessa 41 runkosarjaottelua tehopistein 1+5=6. Hän edusti joukkuetta myös Spengler Cupissa, joka päättyi KalPan voittoon. Knuutinen pelasi miesten pelejä myös kolmen ottelun verran lainalla Mestis-joukkue Iisalmen Peli-Karhuissa. Maaliskuussa 2019 hän teki KalPan kanssa kaksivuotisen jatkosopimuksen. Alkukauden 2019–2020 Knuutinen pelasi suurimmaksi osaksi lainalla IPK:ssa. Hän pelasi KalPassa kymmenen ottelua. Siirtotakarajan jälkeen, helmikuussa 2020 Knuutisen vahvistettiin lähtökohtaisesti jatkavan IPK:ssa loppukauden ajan. Hänellä oli kuitenkin siirtotakarajan jälkeen mahdollisuus siirtyä kerran KalPaan, jonne Knuutinen palasi kauden viimeiseksi jääneeseen runkosarjaotteluun. Kaudella 2020–2021 hänellä oli yhä vaikeuksia vakiinnuttaa paikkansa SM-liigatasolla ja Knuutinen kärsi myös loukkaantumisista. Hän pelasi kauden aikana kymmenen ottelua lainalla IPK:ssa. Huhtikuussa 2021 Knuutinen teki KalPan kanssa vuoden mittaisen jatkosopimuksen. Knuutisen kausi 2021–2022 päättyi vain 17 ottelun jälkeen loukkaantumisen vuoksi marraskuussa 2021.

Knuutinen palasi kaudeksi 2022–2023 vuoden mittaisella sopimuksella IPK:n Mestis-joukkueeseen. Joukkueen valmennukseen kuului hänelle KalPasta tuttu Marko Tuomainen. Toukokuussa 2023 Knuutinen teki seuran kanssa vuoden mittaisen jatkosopimuksen. Tuomainen nousi kaudeksi 2023–2024 IPK:n päävalmentajaksi, jonka lisäksi joukkueen valmennustiimiin liittyi myös Knuutiselle KalPasta tuttu Jarkko Rissanen.

### Maajoukkueura

Knuutinen on pelannut kolme nuorten maaottelua.

Muuta
-----

Knuutinen harrasti lapsena myös 14-vuotiaaksi asti jalkapalloa Kiuruveden Palloilijoissa sekä KiuPan ja iisalmelaisen PK-37:n yhdistelmäjoukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | KalPa | A-SM | 44 | 13 | 12 | 25 | 8 | 9 | 2 | 4 | 6 | 4 |
| 2016–2017 | KalPa | A-SM | 32 | 7 | 9 | 16 | 14 | 3 | 2 | 2 | 4 | 2 |
|  | KalPa | SM-liiga | 22 | 1 | 1 | 2 | 0 | 4 | 0 | 0 | 0 | 0 |
| 2017–2018 | KalPa | A-SM | 15 | 5 | 8 | 13 | 4 | – | – | – | – | – |
|  | KalPa | SM-liiga | 2 | 0 | 0 | 0 | 0 | – | – | – | – | – |
| 2018–2019 | KalPa | A-SM | 1 | 1 | 0 | 1 | 0 | 3 | 1 | 1 | 2 | 6 |
|  | KalPa | SM-liiga | 41 | 1 | 5 | 6 | 35 | – | – | – | – | – |
|  | IPK | Mestis | 3 | 0 | 0 | 0 | 0 | – | – | – | – | – |
| 2019–2020 | KalPa | SM-liiga | 11 | 0 | 2 | 2 | 0 | – | – | – | – | – |
|  | IPK | Mestis | 36 | 11 | 7 | 18 | 94 | – | – | – | – | – |
| 2020–2021 | KalPa | SM-liiga | 25 | 1 | 4 | 5 | 20 | 2 | 0 | 0 | 0 | 25 |
|  | IPK | Mestis | 10 | 4 | 5 | 9 | 6 | – | – | – | – | – |
| 2021–2022 | KalPa | SM-liiga | 17 | 2 | 1 | 3 | 8 | – | – | – | – | – |
| 2022–2023 | IPK | Mestis | 45 | 12 | 15 | 27 | 74 | 4 | 1 | 1 | 2 | 4 |
| 6 kautta | yhteensä | SM-liiga | 118 | 5 | 13 | 18 | 63 | 6 | 0 | 0 | 0 | 25 |
| 4 kautta | yhteensä | Mestis | 94 | 27 | 27 | 54 | 174 | 4 | 1 | 1 | 2 | 4 |

Lähteet
-------

* Henri Knuutinen The Internet Hockey Databasessa (englanniksi)
* Henri Knuutinen Eurohockey-sivustolla (englanniksi)
* Henri Knuutinen *Elite Prospects*. Everysport Media Group AB.  (englanniksi)

### Viitteet

1. 1 2  Myöhänen, Arto: Yllätys muhii, vai onko se edes yllätys? *iisalmensanomat.fi*.  1.6.2018. Savon Media Oy. Viitattu 4.4.2020.
2. 1 2 3 4 5 6  Henri Knuutinen *Elite Prospects*. Everysport Media Group AB.  (englanniksi)
3. 1 2  Myöhänen, Arto: Sopimusuutisia, Henri Knuutinen jatkaa ja Mikko-Matti Paakkola uutena karhuihin *ipk.fi*.  27.4.2023. IPK Hockey Oy. Viitattu 31.10.2023.
4. ↑  Elite Prospects - KalPa U20 *eliteprospects.com*. Everysport Media Group AB. Viitattu 20.3.2019. (englanniksi)
5. ↑  Kauden 2015–2016 päättäjäiset *juniorikalpa.fi*.  4.5.2016. Juniori-KalPa ry.  Arkistoitu 11.10.2016. Viitattu 21.8.2016.
6. ↑  KalPa solmi sopimuksia nuorilleen *Jatkoaika.com*.  10.8.2016. Jatkoaika r.y. Viitattu 21.8.2016.
7. ↑  Matches *championshockeyleague.com*.  20.8.2016. Champions Hockey League (CHL) AG. Viitattu 5.6.2021. (englanniksi)
8. ↑  Lahtinen, Miikka: KalPan vauhdikas CHL-avaus päättyi pettymykseen – Skellefteå osui tehokkaasti *MTVuutiset.fi*.  20.8.2016. Telia Company AB. Viitattu 21.8.2016.
9. ↑  Kokoonpanot *liiga.fi*.  12.11.2016. Jääkiekon SM-liiga Oy. Viitattu 5.6.2021.
10. ↑  Ottelutilastot *liiga.fi*.  12.11.2016. Jääkiekon SM-liiga Oy. Viitattu 12.11.2016.
11. ↑  Otteluseuranta *liiga.fi*.  31.1.2017. Jääkiekon SM-liiga Oy. Viitattu 31.1.2017.
12. ↑  KalPa sopimuksiin nuorten pelaajiensa kanssa – "Meidän tulevaisuus on kirkas näiden nuorten kehittyessä Liigaan" *Jatkoaika.com*.  4.5.2017. Jatkoaika r.y. Viitattu 4.5.2017.
13. ↑  Seppä, Lassi: KalPalle kolme jatkosopimusta − kaksi hyökkäykseen ja yksi puolustukseen *Jatkoaika.com*.  26.3.2019. Jatkoaika r.y. Viitattu 26.3.2019.
14. ↑  Saku Kinnuselle loppukauden kattava sopimus KalPan kanssa - Jatkaa Iisalmessa *ipk.fi*.  17.2.2020. Iisalmen Peli-Karhut Ry. Viitattu 18.2.2020.
15. ↑  Koljonen, Juha: KalPan pelaaja-arviot 2020-2021: Yksi kymppi, monta kiitettävää *Jatkoaika.com*.  18.5.2021. Jatkoaika r.y. Viitattu 5.6.2021.
16. ↑  Seppä, Lassi: KalPa solmi jatkosopimukset kolmen hyökkääjän ja kahden puolustajan kanssa *Jatkoaika.com*.  29.4.2021. Jatkoaika r.y. Viitattu 4.6.2021.
17. ↑  Henri Knuutinen ja Mikko Lahtinen IPK-paitaan, maalivahti Eetu Pasaselle jatkosopimus *ipk.fi*.  6.5.2022. IPK Hockey Oy. Viitattu 24.5.2022.
18. ↑  Vornanen, Ismo: Urheilijoiden kimppakämpässä ei niuhoteta *kaupunkilehti.fi*.  1.6.2018. Keskisuomalainen Oyj. Viitattu 20.3.2019. [vanhentunut linkki]